system
Răspunde în limba română, în stilul Wikipedia, cat mai corect gramatical.
user
Ce informații concise poți oferi despre DN1?
assistant
DN1 este drumul național din România care face legătura între București și Oradea. Pe tronsonul București – Brașov apar de multe ori aglomerări în trafic din cauza faptului că DN1 se folosește de asemenea pentru a ajunge la ambele aeroporturi ale Bucureștiului (Henri Coandă – Otopeni și Băneasa), cât și pe Valea Prahovei, atracție turistică.

Tronsonul din DN1 în zona de nord a Bucureștiului a fost modernizat în 2005; acum are trei benzi de circulație pe sensul de mers, două noi intersecții la Aeroportul Henri Coandă și un pod la Otopeni. Un sistem modern de radare CC-TV a fost montat pe tronsonul dintre București și Sinaia pentru a preveni accidentele și vitezele exagerate.

Traseu 
DN1 are traseu comun cu E60 între București și Brașov și de asemenea între Turda și Borș, cu E68 între Brașov și Sebeș, cu E79 între Oradea și Borș, precum și cu E81 între Veștem și Cluj-Napoca.

La ieșirea din țară (Borș), DN1 face legătura cu drumul național 42 din Ungaria (se continuă E60 și E79).

Între Veștem și Sebeș, DN1 are traseu comun cu DN7.

De la ieșirea din București și până la aeroportul Henri Coandă din Otopeni, DN1 are 6 benzi, 3 benzi pe sens; de la Otopeni până Comarnic DN1 este de 4 benzi, 2 pentru fiecare sens. La fel de la Brașov până la Codlea, de la Veștem la Miercurea Sibiului, de la Turda la Cluj și de la Oradea la Borș, DN1 are câte două benzi de sens. În rest, el are doar o bandă pe sens.

Trafic 
Zilnic, la ieșirea din București către DN 1 circulă aproximativ 53.000 de vehicule, în timp ce la intrarea în municipiul Ploiești mai ajung circa 39.000.

Ramificații și drumuri de legătură

Note

Bibliografie 
Harta rutieră, Indexul localităților, România, Romania, Rumänien, Roumanie,1:700.000, Szarvas.Kárpátia, 2007 
ADAC Straßenatlas Ost-Europa, ADAC e.V. München, 1993

Legături externe 

1